10,275,937 members (70,377 online) Sign in
My vote of 5Leukocytes28-Oct-12 20:02 Re: My vote of 5Nick Polyak28-Oct-12 21:06 Last Visit: 31-Dec-99 18:00 Last Update: 19-Dec-13 3:18Refresh1 Poppie se ma dalk eerder nalatig – regskenner | Netwerk24
Poppie se ma dalk eerder nalatig – regskenner
Deur Hannes Kruger 17 Desember 2016 10:03
Louisa Koekemoer wat in hegtenis geneem is in verband met die moord op haar dogtertjie Poppie van der Merwe (3).Foto: Elizabeth Sejake
Louisa Koekemoer se regspan sal kan argumenteer dat sy nie regstreeks betrokke was by die moord op haar dogtertjie, Poppie van der Merwe (3) nie, maar eerder nalatig was.
So sê Alet Uys van Alet Uys Prokureurs in Pretoria oor Koekemoer wat Donderdag by haar huis in Mamogaleskraal in hegtenis geneem is in verband met Poppie se moord.
Die Grondwet vereis die beskerming van kinders en die hof ag die welstand van kinders baie belangrik.
“Sy het nie noodwendig opsetlik aan die moord deel gehad nie, maar sy het niks gedoen om die risiko daarvan te voorkom nie,” sê Uys.
Volgens Uys het Poppie se ma na wat berig word en volgens verklarings wat afgelê is, geweet van die mishandeling.
“Sy moes geweet het dat daar ’n risiko sou wees vir verdere of voortgesette mishandeling en was nalatig deur niks daaraan te doen nie,” sê Uys.
Sy sê egter dat net professionele mense soos maatskaplike werkers en onderwysers uitdruklik verplig word om kindermishandeling te rapporteer.
“Ander meerderjariges het ook so ’n verpligting, maar die verpligting is nie so uitdruklik nie en daarom is daar die moontlikheid dat ouers en ander meerderjariges makliker met sulke gedrag gaan kan wegkom.
“Maar die Grondwet vereis die beskerming van kinders en die hof ag die welstand van kinders baie belangrik.”
Hoewel ouers nie so uitdruklik verplig word om kindermishandeling aan te meld nie, word hulle by implikasie van die streng wetgewing oor kinders verplig om na die welstand van hul kinders om te sien, sê sy.
Poppie se ma het in ’n verklaring gesê die stiefpa, Kobus Koekemoer, het haar kinders fisiek en emosioneel aangerand sedert hulle getroud is.
Die verklaring is op 28 November in die landdroshof in Brits voorgelees.
Volgens sers. Mpho Gift Matome, ondersoekbeampte, het Louisa in die verklaring gesê sy het gesien hoe Kobus vir Poppie ’n dag voor haar dood teen ’n kas gooi.
“Sy is baie bang vir die beskuldigde, al het hy haar nooit aangerand nie, want hy het vir haar gesê as sy vir iemand iets vertel, sal hy haar doodmaak.”
Louisa sal as medebeskuldigde op ’n aanklag van moord saam met haar man aangekla word. Sy sal die langnaweek in aanhouding bly tot sy Maandag in die landdroshof in Brits verskyn.
Poppie is na bewering op 25 Oktober doodgeskop. Luidens die nadoodse ondersoek blyk dit dat sy met ’n stomp voorwerp teen die kop getref is, wat erge breinbloeding veroorsaak het. Sy het ook verskeie skaafplekke aan haar gesig, bors en bobene gehad.
Kobus Koekemoer, Louisa se man en Poppie se stiefpa, is reeds vroeër weens die beweerde moord op die meisie in hegtenis geneem.
Meer oor: Poppie Van Der Merwe | Louisa Koekemoer | Brits | Kindermishandeling | Moord
Poppie se ma ook in hegtenis geneem
Gaan die klippe dan moet uitroep oor klein Poppie?